

**LATVIJAS REPUBLIKA**

**SKRĪVERU NOVADA DOME**

Reģistrācijas Nr.90000074704, Daugavas iela 59, Skrīveri, Skrīveru novads, LV-5125,  
tālrunis 65197675, fakss 65197747, e-pasts: dome@skriveri.lv

**SĒDES PROTOKOLS**

Skrīveru novadā

**2016.gada 29.septembrī Nr.16**

Sēde sasaukta plkst. 15.00.

Sēdi atklāj plkst. 15.14.

**Sēdi vada** domes priekšsēdētājs Andris ZĀLĪTIS

**Sēdi protokolē** lietvedības pārzine Inese PEĻŅIKA

**Sēdē piedalās:**

Deputāti: Iveta Biķerniece, Jānis Brokāns, Ināra Dika, Uldis Dzērve,  
 Udo Pērsis, Andris Zālītis, Arnis Zitāns

Pašvaldības centrālās administrācijas darbinieki:

Ansis Martinsons - izpilddirektors

Inese Peļņika – lietvedības pārzine

Citas personas:

Jānis Putniņš - portāla „Fakti.lv” pārstāvis, SIA “EKRO” pilnvarotā persona

viesis

Nepiedalās:

Sarmīte Jansone – personīgu iemeslu dēļ

Deniss Vigovskis – iemesls nav zināms

**Darba kārtība:**

1. Par viena audzēkņa uzturēšanās izmaksām Skrīveru novada vispārizglītojošajās un pirmsskolas izglītības iestādēs  
   Ziņo – A.Zālītis
2. Par Skrīveru dienas aprūpes centra maksas pakalpojumu cenrāža apstiprināšanu  
   Ziņo – A.Zālītis
3. Par dabas resursu līdzekļu izlietošanu  
   Ziņo – A.Zālītis
4. Par nodomu noteikt aizliegumu ģenētiski modificēto kultūraugu audzēšanai Skrīveru novada teritorijā  
   Ziņo – A.Zālītis
5. Par Ziedu ielas seguma stiprināšanu  
   Ziņo – A.Zālītis
6. Par dzīvokļa Daugavas ielā 140-18 izīrēšanu  
   Ziņo – A.Zālītis
7. Par sociālā dzīvokļa “Plostniekos” – 6 izīrēšanu  
   Ziņo – A.Zālītis
8. Par pašvaldības zemes iznomāšanu  
   Ziņo – A.Zālītis
9. Par kārtējā atvaļinājuma piešķiršanu domes priekšsēdētājam A.Zālītim  
   Ziņo – A.Martinsons
10. Iesniegumi

10.1. Par grozījumiem kultūras centra budžeta līdzekļu izdevumu daļā

10.2. Par aktivitātes pieteikumu

10.3. Par nekustamā īpašuma nodokļa parāda piedziņu bezstrīdus kārtībā

10.4. Par nekustamā īpašuma “Lejasmucenieki” sadalīšanu

10.5. Par nosaukuma un adreses piešķiršanu nekustamajam īpašumam

10.6. Par sociālā dzīvokļa īres līguma termiņa pagarināšanu

1. Domes izpilddirektora informācija par veikto darbu un pieņemto lēmumu izpildi  
   Ziņo – A.Martinsons
2. Informācijas apmaiņa

**Papildus darba kārtība**

10.7. Par Skrīveru mūzikas un mākslas skolas direktores Ivetas Biķernieces pedagoģisko darbu Andreja Upīša Skrīveru vidusskolā.

A.ZĀLĪTIS informē par papildus darba kārtību un aicina balsot par papildus darba kārtību.

Skrīveru novada dome balsojot ar 7 balsīm *par* (I.Biķerniece, J.Brokāns, I.Dika, U.Dzērve, U.Pērsis, A.Zālītis, A.Zitāns), *pret* nav, *atturas* nav, **nolemj**:

Apstiprināt papildus darba kārtību.

**1.**

**Par viena audzēkņa uzturēšanās izmaksām Skrīveru novada**

**vispārizglītojošajās un pirmsskolas izglītības iestādēs**

--------------------------------------------------------------------------------------------------------

Uzstājas A.Zālītis.

Pamatojoties uz Latvijas Republikas likuma “Par pašvaldībām” 15.panta pirmās daļas 4.punktu un 21.panta pirmās daļas 23.punktu un saskaņā ar Latvijas Republikas Ministru kabineta 2016.gada 28.jūnija noteikumu Nr.418 „Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem” 4., 9. un 10.punktu,

Skrīveru novada dome balsojot ar 7 balsīm *par* (I.Biķerniece, J.Brokāns, I.Dika, S.Jansone, D.Vigovskis, A.Zālītis, A.Zitāns), *pret* nav, *atturas* nav, **nolemj**:

Apstiprināt izmaksu tāmi uz 2016.gada 1.septembri viena skolēna uzturēšanai Andreja Upīša Skrīveru vidusskolā un viena audzēkņa uzturēšanai Skrīveru novada pirmsskolas izglītības iestādēs „Sprīdītis” un „Saulēni”.

Pielikumā: Izmaksu aprēķins uz 01.09.2016. par vienu audzēkni (EUR) uz 1 lp.

**2.**

**Par Skrīveru dienas aprūpes centra maksas pakalpojumu cenrāža apstiprināšanu**

----------------------------------------------------------------------------------------------------------

Uzstājas A.Zālītis.

Izskatot Skrīveru sociālā dienesta iesniegto Skrīveru dienas aprūpes centra izstrādāto maksas pakalpojumu cenrāža projektu un maksas pakalpojumu izcenojuma aprēķinus, saskaņā ar Finanšu un tautsaimniecības komitejas 22.septembra sēdes lēmumu pamatojoties uz likuma “Par pašvaldībām” 21.panta 14.punkta g) apakšpunktu un Skrīveru novada domes 2016.gada 31.marta noteikumu Nr.1 “Maksas pakalpojumu izcenojumu noteikšanas metodika un izcenojumu apstiprināšanas kārtība” 22.-24.punktu,

Skrīveru novada dome balsojot ar 7 balsīm *par* (I.Biķerniece, J.Brokāns, I.Dika, U.Dzērve, U.Pērsis, A.Zālītis, A.Zitāns), *pret* nav, *atturas* nav, **nolemj**:

1. Apstiprināt Skrīveru sociālā dienesta Skrīveru dienas aprūpes centra maksas pakalpojumu cenrādi.

2. Noteikt, ka personām, kuru dzīvesvieta deklarētu Skrīveru novadā, tiek piemērota 50 % atlaide no pakalpojuma faktiskām izmaksām.

Pielikumā: Skrīveru dienas aprūpes centra maksas pakalpojumu cenrādis uz 2 lp.

**3.**

**Par dabas resursu līdzekļu izlietošanu**

-------------------------------------------------------------------------------------------------------

Uzstājas A.Zālītis, U.Pērsis.

Saskaņā ar Skrīveru novada iedzīvotāju lūgumu par zivju krājumu atjaunošanu Līču ūdenskrātuvē un Finanšu un tautsaimniecības komitejas 2016.gada 22.septembra sēdes lēmumu, pamatojoties uz Dabas resursu nodokļa likuma 29.panta pirmo daļu un likuma „Par pašvaldībām” 15.panta pirmās daļas 6.punktu, 21.panta otro daļu un 41.panta pirmās daļas 4.punktu,

Skrīveru novada dome balsojot ar 7 balsīm *par* (I.Biķerniece, J.Brokāns, I.Dika, U.Dzērve, U.Pērsis, A.Zālītis, A.Zitāns), *pret* nav, *atturas* nav, **nolemj**:

Izlietot no dabas resursu līdzekļiem 700 (septiņi simti) *euro*, t.sk. PVN zivju resursu papildināšanai Līču ūdenskrātuvē.

**4.**

**Par nodomu noteikt aizliegumu ģenētiski modificēto kultūraugu audzēšanai**

**Skrīveru novada teritorijā**

-------------------------------------------------------------------------------------------------------

Uzstājas A.Zālītis, U.Pērsis.

Izvērtējot lauksaimnieciskās darbības metodes un pamatojoties uz Ģenētiski modificēto organismu likuma 22.panta otro daļu,

Skrīveru novada dome balsojot ar 7 balsīm *par* (I.Biķerniece, J.Brokāns, I.Dika, U.Dzērve, U.Pērsis, A.Zālītis, A.Zitāns), *pret* nav, *atturas* nav, **nolemj**:

1. Izteikt nodomu Skrīveru novada administratīvajā teritorijā noteikt aizliegumu ģenētiski modificēto kultūraugu audzēšanu uz nenoteiktu laiku.

2. Uzdot sabiedrisko attiecību speciālistam par šo nodomu informēt sabiedrību, interneta mājaslapā [www.skriveri.lv](http://www.skriveri.lv) un 2016.gada oktobra izdevumā “Skrīveru Vārds”, nosakot priekšlikumu un iebildumu sniegšanas termiņu – ne mazāk kā 30 dienas no paziņojuma publicēšanas pašvaldības izdevumā.

3. Uzdot lietvedības nodaļai par pieņemto lēmumu paziņot Zemkopības ministrijai un Vides aizsardzības un reģionālās attīstības ministrijai.

**5.**

**Par Ziedu ielas seguma stiprināšanu**

-------------------------------------------------------------------------------------------------------

Uzstājas A.Zālītis, J.Brokāns, A.Zitāns, U.Pērsis, U.Dzērve.

[..]

Sakarā ar to, ka rudens un pavasara periodā Ziedu ielas nekvalitatīvā seguma dēļ ir apgrūtināta transporta kustība pa Ziedu ielu un nav paredzams tiesvedības rezultāts, lai nodrošinātu, ka ielas lietošanas rezultātā autoceļa stāvoklis nepasliktinātos, pamatojoties uz likuma “Par pašvaldībām” 15.panta pirmās daļas 2.punktu, 21.panta otro daļu un 41.panta pirmās daļas 4.punktu,

Skrīveru novada dome balsojot ar 6 balsīm *par* (I.Biķerniece, I.Dika, U.Dzērve, U.Pērsis, A.Zālītis, A.Zitāns), *pret* nav, *atturas* – 1 (J.Brokāns), **nolemj**:

1. Veikt Ziedu ielas seguma stiprināšanu par pakalpojumiem paredzētajiem pašvaldības budžeta līdzekļiem.

2. Lai noteiktu izpildītāju, uzdot domes izpilddirektoram Ansim Martinsonam veikt cenu aptauju.

**6.**

**Par dzīvokļa Daugavas ielā 140-18 izīrēšanu**

----------------------------------------------------------------------------------------------

Uzstājas A.Zālītis.

Skrīveru novada dome balsojot ar 7 balsīm *par* (I.Biķerniece, J.Brokāns, I.Dika, U.Dzērve, U.Pērsis, A.Zālītis, A.Zitāns), *pret* nav, *atturas* nav, **nolemj**:

1. Izīrēt I.S., personas kods [..], pašvaldībai piederošā trīsistabu dzīvoklī Daugavas ielā 140-18 vienu 14.1 m2 lielu istabu un koplietošanas telpu ½ domājamo daļu uz 1 (vienu) gadu.

2. Uzdot pašvaldības SIA “Skrīveru saimnieks” valdes loceklim Aigaram Sprudzānam noslēgt īres līgumu ar I.S. (ģimenē ir 1 cilvēks) uz 1 (vienu) gadu, īres līgumā iekļaujot saistību, kas paredz īrniekam tiesības prasīt līguma pagarināšanu, ja viņš pilda īres līguma nosacījumus.

3. Pēc īres līguma noslēgšanas izslēgt I.S. no dzīvojamo telpu izīrēšanas palīdzības reģistra.

4. Saskaņā ar Skrīveru novada domes 2010.gada 30.decembra sēdes lēmumu Nr.1.1, pamatojoties uz Latvijas Republikas likuma “Par dzīvojamo telpu īri” 11.pantu un 111.panta pirmo daļu un likuma „Par pašvaldībām” 21.panta pirmās daļas 14.punkta b apakšpunktu, noteikt dzīvokļa Daugavas ielā 140-18, Skrīveros, Skrīveru nov. īres maksu 0.21 *euro*/m2 , t.sk. 0.14 *euro*/m2 apsaimniekošanas izdevumi un 0.07 *euro*/m2 peļņa (atlīdzība par pašvaldības īpašuma lietošanu)

Pielikumā: izvērsts lēmums uz 2 lpp.

**7.**

**Par sociālā dzīvokļa “Plostniekos” – 6 izīrēšanu**

----------------------------------------------------------------------------------------------

Uzstājas A.Zālītis.

Skrīveru novada dome balsojot ar 7 balsīm *par* (I.Biķerniece, J.Brokāns, I.Dika, U.Dzērve, U.Pērsis, A.Zālītis, A.Zitāns), *pret* nav, *atturas* nav, **nolemj**:

1. Atcelt Skrīveru novada domes 2016.gada 28.aprīļa sēdes lēmumu Nr.13.1 “Par pašvaldības dzīvokļa “Labrenči” – 2 domājamās daļas izīrēšanu V.L.”.

2. Izīrēt uz 6 (sešiem) mēnešiem V.L., personas kods [..], Skrīveru novada pašvaldības sociālo dzīvokli “Plostniekos” – 6, Klidziņās ciemā, Skrīveru novadā.

3. Uzdot pašvaldības SIA “Skrīveru saimnieks” valdes priekšsēdētājam Aigaram Sprudzānam noslēgt īres līgumu ar V.L., ievērojot Skrīveru novada pašvaldības 2010.gada 29.aprīļa saistošo noteikumu Nr.9 „Par palīdzību dzīvokļa jautājumu risināšanā Skrīveru novadā” nosacījumus par sociālā dzīvokļa izīrēšanu.

4. Pēc īres līguma noslēgšanas izslēgt V.L. no dzīvojamo telpu izīrēšanas palīdzības reģistra.

Pielikumā: izvērsts lēmums uz 2 lpp.

**8.**

**Par pašvaldības zemes iznomāšanu**

------------------------------------------------------------------------------

Uzstājas A.Zālītis.

Lai nodrošinātu pašvaldības īpašuma lietderīgu izmantošanu un racionālu apsaimniekošanu, pamatojoties uz LR likuma „Par pašvaldībām” 14.panta otrās daļas 3.punktu un Ministru kabineta 2007.gada 30.oktobra noteikumu Nr.735 „Noteikumi par publiskas personas zemes nomu” 18.punktu,

Skrīveru novada dome balsojot ar 7 balsīm *par* (I.Biķerniece, J.Brokāns, I.Dika, U.Dzērve, U.Pērsis, A.Zālītis, A.Zitāns), *pret* nav, *atturas* nav, **nolemj**:

1.Noslēgt nomas līgumu no 2016.gada 1.janvāra līdz 2020.gada 31.decembrim par zemes nomu ēkas uzturēšanai ar K.M. par zemes vienības “Sprīdīša šķūnīši” daļu vienas būves uzturēšanai.

2.Noslēgt nomas līgumu no 2017.gada 1.janvāra līdz 2019.gada 31.decembrim par aramzemes nomu ar I.B. par zemes vienības “Irbju lauks” daļu 0,2 ha platībā.

3.Noslēgt nomas līgumu no 2017.gada 1.janvāra līdz 2021.gada 31.decembrim par mazdārziņa nomu ar

3.1.J.G. par zemes vienības “Institūta mazdārziņi 2” daļu 0,04 ha platībā.

3.2.Z.D. par zemes vienības “Saimniecības mazdārziņi” daļu 0,03 ha platībā.

4.Izbeigt A.L. Nomas līgumu Nr.1.2-27.2/43 par pļavas nomu 3,5 ha platībā zemes gabalā “Mazdārziņi” ar 2016.gada 1.oktobri.

**9.**

**Par kārtējā atvaļinājuma piešķiršanu domes priekšsēdētājam A.Zālītim**

---------------------------------------------------------------------------------------------------------

Uzstājas A.Martinsons.

Pamatojoties uz personīgo iesniegumu un uz Skrīveru novada pašvaldības nolikuma 15.1.apakšpunktu un Skrīveru novada pašvaldības atlīdzības noteikumi 62.punktu,

A.Zālītim balsošanā nepiedaloties, Skrīveru novada dome balsojot ar 6 balsīm *par* (I.Biķerniece, J.Brokāns, I.Dika, U.Dzērve, U.Pērsis, A.Zitāns), *pret* nav, *atturas* nav, **nolemj**:

1. Piešķirt Skrīveru novada domes priekšsēdētājam ANDRIM ZĀLĪTIM ikgadējo apmaksāto atvaļinājumu laikā no 2016.gada 7.oktobra līdz 17.oktobrim par laika periodu no 2015.gada 27.jūlija līdz 2015.gada 17.decembrim.

2. Uzdot novada domes priekšsēdētāja vietniecei SARMĪTEI JANSONEI A.Zālīša atvaļinājuma laikā no 2016.gada 7.oktobra līdz 17.oktobrim pildīt novada domes priekšsēdētāja pienākumus.

**10.1.**

**Par grozījumiem kultūras centra budžeta līdzekļu izdevumu daļā**

---------------------------------------------------------------------------------------------------

Uzstājas A.Zālītis.

Izskatot Skrīveru kultūras centra direktores B.Dronkas iesniegumu, saskaņā ar Finanšu un tautsaimniecības komitejas 2016.gada 22.oktobra sēdes lēmumu, pamatojoties uz likuma „Par pašvaldībām” 21.panta pirmās daļas 2.punktu un otro daļu, 41.panta pirmās daļas 4.punktu, un uz 2016.gada 28.janvāra pašvaldības saistošo noteikumu Nr.3 „Par Skrīveru novada pašvaldības budžetu 2016.gadam” 13.punktu,

Skrīveru novada dome balsojot ar 7 balsīm *par* (I.Biķerniece, J.Brokāns, I.Dika, U.Dzērve, U.Pērsis, A.Zālītis, A.Zitāns), *pret* nav, *atturas* nav, **nolemj**:

1. Atļaut Skrīveru kultūras centram no kultūras centra zāles parketa slīpēšanai paredzētajiem līdzekļiem 2160,58 *euro* izlietotot deju grīdas iegādei.

2. Skrīveru novada domes galvenajai grāmatvedei un ekonomistei sagatavot attiecīgus grozījumus Skrīveru novada pašvaldības 2016.gada budžetā.

*Saskaņā ar Fizisko personu datu aizsardzības likuma 2. un 6.pantu un Informācijas atklātības likuma 5.pantu lēmumu Nr.10.2-10.5 teksts satur ierobežotas pieejamības informāciju un to saturs nav izpaužams.*

**10.2.**

**Par aktivitātes pieteikumu**

-------------------------------------------------------------------------

Uzstājas A.Zālītis, U.Pērsis, U.Dzērve.

Izskatot Skrīveru novada domē 2016.gada 26.septembrī saņemto S.K., dzīvojoša [..], Skrīveru nov., pieteikumu aktivitātei “Albuma prezentācijas koncerts “KOHORTA””, izvērtējot ar lietu saistītos apstākļus un ņemot vērā to, ka S.K. iesniegtais aktivitātes pieteikums attiecas uz to pašu aktivitāti - pasākumu, par kuru Skrīveru novada domē jau bija saņemts S.K. iesniegums 2016.gada 10.augustā un kura rīkošanai ar Skrīveru novada domes Finanšu un tautsaimniecības komitejas 2016.gada 18.augusta sēdes lēmumu Nr.8.7 ir ievērojami samazināta maksa par kultūras centra telpu lietošanu, pamatojoties uz pašvaldības 2010.gada 26.augusta noteikumu Nr.2 “Par Skrīveru novada pašvaldības līdzfinansējuma piešķiršanu novada iedzīvotāju aktivitāšu atbalstīšanai” 4.punktu, kas nosaka, ka viens pretendents kalendārajā gadā var iesniegt tikai vienu pieteikumu aktivitātei un 7.4.apakšpunktu, kas nosaka, ka pašvaldības līdzfinansējumu aktivitātei nepiešķir, ja pretendents saņem kādu citu finansējumu no pašvaldības budžeta līdzekļiem un pamatojoties uz likuma “Par pašvaldībām” 41.panta pirmās daļas 4.punktu,

Skrīveru novada dome balsojot ar 5 balsīm *par* (I.Biķerniece, J.Brokāns, I.Dika, U.Dzērve, A.Zālītis, A.Zitāns), *pret* nav, *atturas* – 2 (J.Brokāns, U.Pērsis), **nolemj**:

Noraidīt S.K. iesniegto pieteikumu aktivitātei “Albuma prezentācijas koncerts “KOHORTA””.

**10.3.**

**Par nekustamā īpašuma nodokļa parāda piedziņu bezstrīdus kārtībā**

------------------------------------------------------------------------------------------------------

Uzstājas A.Zālītis.

Skrīveru novada dome balsojot ar 7 balsīm *par* (I.Biķerniece, J.Brokāns, I.Dika, U.Dzērve, U.Pērsis, A.Zālītis, A.Zitāns), *pret* nav, *atturas* nav, **nolemj**:

1. Piedzīt bezstrīda kārtībā no M.B., personas kods [..], nekustamā īpašuma [..], Skrīveru novadā (kadastra Nr.3282 [..]), nodokļa parādu par kopējo summu 489.46 *euro* (četri simti astoņdesmit deviņi *euro* 46 centi), t.sk., pamatparāds 310.96 *euro* (trīs simti desmit eiro 96 centi) un nokavējuma nauda 178.50 *euro* (viens simts septiņdesmit astoņi *euro* 50 centi).

2. Piedziņu vērst uz parādniekam piederošo nekustamo īpašumu.

3. Nosūtīt lēmumu izpildei zvērinātam tiesu izpildītājam Rigmontai Grīgai.

Pielikumā: Izvērsts lēmums uz 2 lpp.

**10.4.**

**Par nekustamā īpašuma „Lejasmucenieki” zemes vienības**

**ar kadastra apzīmējumu 3282 002 0010 sadalīšanu**

-------------------------------------------------------------------------------------------------------------

Uzstājas A.Zālītis.

Skrīveru novada dome balsojot ar 7 balsīm *par* (I.Biķerniece, J.Brokāns, I.Dika, U.Dzērve, U.Pērsis, A.Zālītis, A.Zitāns), *pret* nav, *atturas* nav, **nolemj**:

1. Atļaut sadalīt nekustamā īpašuma „Lejasmucenieki” zemes vienību ar kadastra apzīmējumu 3282 002 0010 2 (divos) atsevišķos īpašumos, saskaņā ar pievienoto shēmu, ievērojot nosacījumu, ka nevienas zemes vienības platība nedrīkst būt mazāka par 2,0 ha.

2. Zemes vienības sadalīšana ir atļauta, izstrādājot zemes ierīcības projektu, detālplānojuma izstrādāšana nav nepieciešama.

3. Apstiprināt lēmumam pievienotos zemes ierīcības projekta izstrādes nosacījumus.

Pielikumā: Izvērsts lēmums uz 4 lpp.

**10.5.**

**Par nosaukuma un adreses piešķiršanu nekustamajam īpašumam**

---------------------------------------------------------------------------------------------------

Uzstājas A.Zālītis.

Skrīveru novada dome balsojot ar 7 balsīm *par* (I.Biķerniece, J.Brokāns, I.Dika, U.Dzērve, U.Pērsis, A.Zālītis, A.Zitāns), *pret* nav, *atturas* nav, **nolemj**:

1. Piešķirt nekustamajam īpašumam ar kadastra Nr.3282 509 0002 nosaukumu “Jaunbrīviņi”.

2. Mainīt nekustamā īpašuma ar kadastra Nr.3282 509 0002 sastāvā ietilpstošajai dzīvojamajai ēkai, kadastra apzīmējums 3282 009 0179 001, nosaukumu no “Brīviņi” uz “Jaunbrīviņi” un piešķirt adresi “Jaunbrīviņi”, Skrīveru nov. (adresācijas objekta kods 108).

Pielikumā: Izvērsts lēmums uz 4 lpp.

*Saskaņā ar Fizisko personu datu aizsardzības likuma 2. un 6.pantu, Informācijas atklātības likuma 5.pantu un likuma „Par sociālo drošību” 16.pantu lēmuma Nr.10.6 teksts satur ierobežotas pieejamības informāciju un tā saturs nav izpaužams.*

**10.6.**

**Par J.L. iesniegumu par sociālā dzīvokļa īres līguma termiņa pagarināšanu**

**---------------------------------------------------------------------------------------------------------------**

Uzstājas A.Zālītis.

Skrīveru novada dome balsojot ar 7 balsīm *par* (I.Biķerniece, J.Brokāns, I.Dika, U.Dzērve, U.Pērsis, A.Zālītis, A.Zitāns), *pret* nav, *atturas* nav, **nolemj**:

1. Atjaunot uz 6 (sešiem) mēnešiem J.L.,personas kods [..], sociālā dzīvokļa „Plostnieki” – 9, Klidziņas ciemā, Skrīveru novadā īres līgumu.

2. Uzdot SIA “Skrīveru saimnieks” pagarināt īres līgumu ar J.L., ievērojot Skrīveru novada pašvaldības 2010.gada 29.aprīlī pieņemto saistošo noteikumu Nr.9 “Par sociālo dzīvokļu izīrēšanu Skrīveru novadā” nosacījumus par sociālā dzīvokļa izīrēšanu.

Pielikumā: Izvērsts lēmums uz 1 lpp.

**11.**

**Domes izpilddirektora informācija par veikto darbu un pieņemto lēmumu izpildi**

--------------------------------------------------------------------------------------------------------------

Uzstājas A.Zālītis, A.Martinsons, U.Pērsis, J.Brokāns.

A.MARTINSONS informē par veiktajiem darbiem:

1. Par pašvaldības dzīvokļiem

1.1. “Dzelzceļa ēkas 856.km” bez atļaujas iemitinājusies persona atbrīvo dzīvokli, jāizvērtē nepieciešamā remonta apjoms, jāsakārto elektrība.

1.2. “Plostniekos” – 6 nomainītas sapelējušās reģipša plāksnes, ierīkota ventilācija.

1.3. Izstrādāta tāme dzīvokļa “Zemkopības institūts 1” – 11 remontam, svārstās no 10 līdz 17 tūkstošiem atkarībā no tā, vai maina logus un kādu apkuri ierīko.

1.4. Sāksies remontdarbi Kastaņu ielas dzīvoklī, īrniece atsakās no nobrauktuves ierīkošanas.

2. Iesniegts pieteikums veselības veicināšanas programmā par pilnu summu 45 000 eiro.

3. Internāta jumta nodošanas galīgais datums 7.oktobris, nepieciešams veselības inspekcijas atzinums.

4. Pabeigts remonts ambulances tualetēs, veikti arī citi uzlabojumi.

5. Uzsākti darbi Dzelzceļnieku ielā.

**12.**

**Informācijas apmaiņa**

--------------------------------------------------------------------------------

Uzstājas A.Zālītis, A.Martinsons, U.Pērsis, J.Brokāns, U.Dzērve.

1. Par mājas “Zemkopības institūts 16” izdegušā jumta atjaunošanu.

2. Par ugunsdrošību SAC “Ziedugravas”

3. Par bijušā rajona skolēnu Dziesmu un deju svētku rīkošanu Skrīveros nākošajā gadā.

4. Par Skrīveru kalendāra materiālu izskatīšanu kultūras komitejas oktobra sēdē.

5. Par iespējām piedalīties pārrobežu projektā, kā sadarbības partneri izvēloties Lietuvu: daudzfunkcionāla dienas centra izveide izsolē iegādātajā vecajā internāta ēkā vai estrādes izbūve.

6. Par vides pārvaldības speciālista iesniegumu par maisu izsniegšanu iedzīvotājiem un pašvaldības iesaistīšanos sagrābto lapu aizvešanā, lai novērstu lapu dedzināšanu.

Sēdi slēdz pulksten 16.15.

Sēdes vadītājs, domes priekšsēdētājs A.Zālītis

Protokolētāja I.Peļņika



**Skrīveru dienas aprūpes centra maksas pakalpojumu cenrādis**

APSTIPRINĀTS

Skrīveru novada domes

2016.gada 29.septembra sēdē,

lēmums Nr.2, prot.Nr.16

|  |  |  |  |  |  |
| --- | --- | --- | --- | --- | --- |
| Nr.p.k. | Pakalpojuma veids | Mērvienība | Cena bez PVN (*euro*) | PVN (21%) (*euro*) | Cena ar PVN (*euro*) |
| **I. Maksa par nodarbībām** | | | | | |
| 1. | Grupas nodarbība ar sociālo darbinieku |  |  |  |  |
| 1.1. | Pašvaldības iedzīvotājam | stunda | 0.74 | 0.16 | 0.90 |
| 1.2. | Citas pašvaldības iedzīvotājam | stunda | 1.48 | 0.31 | 1.79 |
| 2. | Individuālā nodarbība ar sociālo darbinieku |  |  |  |  |
| 2.1. | Pašvaldības iedzīvotājam | stunda | 8.87 | 1.86 | 10.73 |
| 2.2. | Citas pašvaldības iedzīvotājam | stunda | 17.75 | 3.73 | 21.48 |
| 3. | Grupas nodarbība ar sociālo aprūpētāju |  |  |  |  |
| 3.1. | Pašvaldības iedzīvotājam | stunda | 0.72 | 0.15 | 0.87 |
| 3.2. | Citas pašvaldības iedzīvotājam | stunda | 1.44 | 0.30 | 1.74 |
| 4. | Grupas nodarbība ar fizioterapeitu |  |  |  |  |
| 4.1. | Pašvaldības iedzīvotājam | stunda | 0.75 | 0.16 | 0.91 |
| 4.2. | Citas pašvaldības iedzīvotājam | stunda | 1.50 | 0.32 | 1.82 |
| 5. | Individuālā nodarbība ar fizioterapeitu |  |  |  |  |
| 5.1. | Pašvaldības iedzīvotājam | stunda | 9.03 | 1.90 | 10.93 |
| 5.2. | Citas pašvaldības iedzīvotājam | stunda | 18.07 | 3.80 | 21.87 |
| 6. | Grupas nodarbība ar pieaicinātiem speciālistiem |  |  |  |  |
| 6.1. | Pašvaldības iedzīvotājam | stunda | 0.75 | 0.16 | 0.91 |
| 6.2. | Citas pašvaldības iedzīvotājam | stunda | 1.50 | 0.32 | 1.82 |
| 7. | Individuālā nodarbība ar pieaicinātiem speciālistiem |  |  |  |  |
| 7.1. | Pašvaldības iedzīvotājam | stunda | 9.03 | 1.90 | 10.93 |
| 7.2. | Citas pašvaldības iedzīvotājam | stunda | 18.07 | 3.80 | 21.87 |
| **II. Nomas maksa** | | | | | |
| 1. | Kamīnzāle 48,6m2 | stunda | 2.00 | 0.42 | 2.42 |
| 2. | Vingrošanas zāle 32,4m2 | stunda | 1.33 | 0.28 | 1.61 |
| 3. | Halle 1st. 46,5m2 | stunda | 1.91 | 0.40 | 2.31 |
| 4. | Halle 2st. 34,0m2 | stunda | 1.40 | 0.29 | 1.69 |
| 5. | Krīzes telpa 12,7m2 | stunda | 0.52 | 0.11 | 0.63 |
| 6. | Virtuve + sanitār mezgls 41,8m2 | stunda | 1.72 | 0.36 | 2.08 |

Domes priekšsēdētājs A.Zālītis